Diari Oficial de la Generalitat Valenciana


Sumari del DOGV 6057, del 15-07-2009 (2009/8311)

Informació Pública del Projecte de Reparcel·lació Forçosa de la UE-3 Eixamplament-Oest de Vilamarxant (València).
-----------------------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/8311


Data del document
:   26-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Informació Pública

Descriptors 

:   * Vilamarxant
    * pla d'urbanisme

Informació Pública del Projecte de Reparcel·lació Forçosa de la UE-3 Eixamplament-Oest de Vilamarxant (València). [2009/8311]  
La llavors Conselleria de Territori i Vivenda va promoure, a través de l'Institut Valencià de Vivenda, SA. (IVV,SA.), com a empresa pública de la Generalitat, el Programa d'Actuació Integrada de la UE-3 Eixamplament Oest de Vilamarxant, que incorporava Projecte d'Urbanització, els quals van ser aprovats definitivament, junt amb el Pla de Reforma Interior i Homologació Sectorial Modificativa, en virtut de Resolució del conseller de Medi Ambient, Aigua, Urbanisme i Vivenda de data 28 d'octubre de 2008.  
A l'efecte de desenvolupar i executar l'esmentat Programa, l'IVV, SA., ha redactat Projecte de Reparcel·lació Forçosa de la UE-3 Eixamplament-Oest de Vilamarxant (València). La tramitació establida legalment per a la seua aprovació està subjecta a les normes que es fixen en els articles 169 i següents de la Llei 16/2005, de 31 de desembre, de la Generalitat, Urbanística Valenciana i 394 i següents del Decret 67/2006, de 12 de maig, del Consell, pel que s'aprova el Reglament d'Ordenació i Gestió Territorial i Urbanística, amb les peculiaritats derivades de l'execució d'esta actuació per gestió directa.  
Per Resolució de la directora general de Vivenda i Projectes Urbans de la Conselleria de Medi Ambient, Aigua, Urbanisme i Vivenda de data 26 de juny de 2009 s'ha acordat sotmetre a informació pública el Projecte de Reparcel·lació per un període d'UN MES, per mitjà de la seua publicació el Diari Oficial de la Comunitat Valenciana i en un diari no oficial d'àmplia difusió en la localitat.  
La documentació es trobarà depositada per a la seua consulta pública durant el referit termini d'un mes, comptats a partir de l'endemà al de la seua publicació en el DOCV, en l'Ajuntament de Vilamarxant, Av. Dos de Maig núm. 1 i en la seu de l'IVV, SA. ubicada en la C/ En Bou núm. 9 i 11.  
Així mateix, durant l'esmentat termini podran presentar-se les al·legacions que es consideren oportunes en les direccions assenyalades, així com en qualsevol de les dependències o registres establits en l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener. Es requerix als propietaris i titulars de drets afectats, perquè, de conformitat amb el que disposa l'article 172.3 de la LUV, exhibisquen els títols que posseïsquen i declaren les situacions jurídiques que coneguen i afecten les seues finques, amb advertència expressa de què, segons el que disposa l'esmentat precepte legal, l'omissió, error o falsedat no podrà afectar el resultat objectiu de la reparcel·lació, i si s'apreciara dol o negligència greu, podrà exigir-se la responsabilitat civil o penal que corresponga.   
De la mateixa manera, els propietaris, si és el cas, podran realitzar aquelles actuacions a què es referixen els articles 174.7 i 177.d) de la LUV i 409 del ROGTU.  
Se significa que el present anunci es publica igualment als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons nova redacció donada per la Llei 4/1.999 de 13 de gener, per als interessats que figuren com desconeguts o amb domicili ignorat.   
València, 26 de juny de 2009.-La directora general de Vivenda i Projectes Urbans.: Mª Jesús Rodríguez.